คือผมได้ไปตรวจแล้วปรากฏว่าผลเลือดบวก เลยไปหารพ.ที่มีสิทธิรักษาอยู่เค้าเจาะเลือด เอกซเรย์ปอด แล้วนัดอีกทีเดือนหน้าเลยครับเค้าบอกว่าเป็นนัดที่เร็วสุดแล้ว แต่ผมกังวลมากเลยครับอยากหาเร็วๆ เพราะว่า CD4 ผมแค่ 170 เองครับ อยากถามว่าระยะเวลาอีก 1 เดือนเนี่ย CD4 จะลดลงเร็วมากไหมครับถ้าไม่ได้ทานยาต้าน เครียดมากครับว่าอาการมันจะแย่ ช่วงนี้รู้สึกเหมือนเป็นไข้อ่อนๆด้วยครับ
สวัสดีค่ะ ช่วงที่เริ่มรับประทานยาต้านไวรัส HIV หากมีการติดเชื้ออื่นๆอยู่ เมื่อเริ่มยาไป อาจทำให้เชื้อที่ติดแบบแอบแฝงอยู่ ก่อให้เกิดอาการจากเชื้อนั้นๆรุนแรงได้ค่ะดังนั้นหากยังมีไข้ ไม่สบาย คิดว่า รอให้อาการไข้ดีขึ้น และรอพบแพทย์ที่ดูแลในเดือนหน้า น่าจะเหมาะสมนะคะตัว CD4 ในคนไข้ที่ไม่ได้รับยาต้านไวรัส HIV จะมีการลดลงโดยเฉลี่ย 30-50 cell/ mcL ต่อปี ค่ะดังนั้นแนะนำให้ รอพบแพทย์ที่ดูแลตามนัดนั้นนะคะระหว่างนี้แนะนำให้รักษาสุขภาพโดยรวม โดยการรับประทานอาหารให้ครบ 5หมู่ รับประทานอาหารสุกสะสะอาด หลีกเลี่ยงแอลกอฮอล์,บุหรี่ และหากต้องไปในที่ที่มีคนแออัด แนะนำให้สวมหน้ากากอนามัยนะคะสามารถอ่านเพิ่มเติมได้ที่นี่ค่ะ